**Ministru kabineta rīkojuma projekta „Par valstij piekrītošā nekustamā īpašuma Ilūkstes ielā 54-71, Rīgā, nodošanu Rīgas valstspilsētas pašvaldības īpašumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ar Ministru kabineta rīkojuma projektu “Par valstij piekrītošā nekustamā īpašuma Ilūkstes ielā 54-71, Rīgā, nodošanu Rīgas valstspilsētas pašvaldības īpašumā” (turpmāk – rīkojuma projekts) paredzēts nodot Rīgas valstspilsētas pašvaldībai dzīvokli Ilūkstes ielā 54-71, Rīgā (turpmāk – dzīvoklis Ilūkstes ielā) likuma „Par pašvaldībām” 15. panta pirmās daļas 9. punktā noteikto funkciju īstenošanai – palīdzības sniegšanai iedzīvotājiem dzīvokļa jautājuma risināšanai.Rīkojuma projekts stāsies spēkā tā parakstīšanas brīdī. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Publiskas personas mantas atsavināšanas likuma (turpmāk – Atsavināšanas likums) 42. panta pirmā daļa, 421. pants, 43. pants, 45. panta pirmā daļa, likuma “Par pašvaldībām” 15. panta pirmās daļas 9. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rīgas apgabaltiesas zvērināta notāre Daina Trautmane 2014. gada 12. jūnijā taisīja notariālo aktu “Par mantojuma lietas izbeigšanu” (turpmāk – akts), kas iereģistrēts aktu un apliecinājumu reģistrā ar Nr. 3311, ar kuru par bezmantinieku mantu atzīts dzīvoklis Nr. 71 Ilūkstes ielā 54. Saskaņā ar aktu dzīvoklis ir atzīts par bezmantinieku mantu un piekrīt valstij atbilstoši Civillikuma 416. panta pirmajai daļai, kas noteic, ka, ja pēc mantojuma atstājēja nāves viņam mantinieki nav palikuši vai šie mantinieki likumiskā termiņā pēc publikācijas par mantojuma atklāšanos nav ieradušies vai nav pierādījuši savas mantojuma tiesības, tad manta piekrīt valstij.Saskaņā ar aktu mantojuma lietā nav pieteiktas kreditoru pretenzijas un atbilstoši Civillikuma 705. panta otrajai daļai, sludinājumā par mantojuma atklāšanos norādītājā termiņā nepieteiktās kreditoru pretenzijas tika dzēstas.Nekustamais īpašums Ilūkstes ielā 54 (nekustamā īpašuma kadastra Nr.0100 071 2314), kas sastāv no zemes vienības ar kadastra apzīmējumu 0100 071 2314 un daudzīvokļu mājas (būves kadastra apzīmējums 0100 071 2314 001), ierakstīts Rīgas pilsētas zemesgrāmatas nodalījumā Nr.100000071798. Īpašuma tiesības uz minēto nekustamo īpašumu nostiprinātas uz Latvijas valsts Centrālās dzīvojamo māju privatizācijas komisijas (turpmāk –Privatizācijas komisija) vārda.  Atbilstoši Nekustamā īpašuma valsts kadastra reģistra (turpmāk – Kadastra reģistrs) datiem dzīvojamā māja ir daļēji sadalīta dzīvokļu īpašumos, līdz ar to īpašuma tiesības uz dzīvojamo māju Privatizācijas komisijai nav izbeigušās, ko arī apliecina zemesgrāmatas nodalījuma II daļas 1.iedaļas ieraksts ar Nr. 1.1. (Saskaņā ar Ministru kabienta 2004.gada 29.janvāra rīkojumu Nr. 47 “Par Centrālās dzīvojamo māju privatizācijas komisijas likvidāciju” ir likvidēta un kopš 2009.gada 1.jūlija Privatizācijas komisijas tiesību un saitstību pārņēmējs ir SIA “Publisko aktīvu pārvaldītājs Possessor, tomēr tas neatspoguļojas zemesgrāmatas nodalījuma ierakstos). Kadastra reģistrā dzīvojamā māja tiek reģistrēta kā pilnībā sadalīta dzīvokļu īpašumos gadījumos, kad visi dzīvojamajā mājā esošie dzīvokļu īpašumi ir ierakstīti zemesgrāmatā. Atbilstoši likuma “Par nekustamo īpašumu ierakstīšanu zemesgrāmatā” 40. pantā noteiktajam daudzdzīvokļu dzīvojamā mājā esošos privatizētos dzīvokļus var ierakstīt zemesgrāmatā tikai tad, ja atbilstoši šim likumam zemesgrāmatā ierakstīta dzīvojamā māja un pievienota dzīvojamo māju privatizācijas komisijas izziņa par dzīvojamās mājas sadalīšanu dzīvokļu īpašumos. Atbilstoši zemesgrāmatas nodalījuma I daļas 1. iedaļas ierakstam uz zemes gabala atrodas dzīvojamā māja. Mājā ir 76 dzīvokļa īpašumi, no kuriem 75 dzīvokļu īpašumiem ir atvērti atsevišķi zemesgrāmatu nodalījumi. Dzīvoklis Ilūkstes ielā nav ierakstīts Zemesgrāmatā.Ņemot vērā iepriekš minēto, dzīvokļa Ilūkstes ielā (nekustamā īpašuma kadastra Nr. 0100 371 4000), sastāvā ir telpu grupa 42,3 m2 platībā ar kadastra apzīmējumu 0100 071 2314 001 071, kā arī dzīvoklim piekrītošās 423/33524 kopīpašuma domājamās daļas no daudzdzīvokļu ēkas ar kadastra apzīmējumu 0100 071 2314 001 un 423/33524 domājamās daļas no zemes vienības ar kadastra apzīmējumu 0100 071 2314.Notariālajā aktā minētā persona un mantojuma atstājējs dzīvokli īpašumā ieguvis, pamatojoties uz 1998. gada 22. septembra Centrālās dzīvojamo māju privatizācijas komisijas lēmumu Nr. 19 par dzīvokļa privatizāciju līdz dzīvojamās mājas privatizācijai (paātrinātā dzīvokļa privatizācija). Līdz ar to valsts, ņemot vērā Civillikuma 416.panta pirmajā daļā noteikto, ka bezmantinieka manta piekrīt valstij, un atbilstoši likuma “Par nekustamo īpašumu ierakstīšanu zemesgrāmatā” 21. pantā noteiktajam ir ieguvusi tiesības uz nekustamo īpašumu un tiesības koroborēt īpašuma tiesības zemesgrāmatā.Valsts ieņēmu dienests dzīvokli Ilūkstes ielā ir pieņēmis un uzskaitījis valstij piekritīgo īpašumu, par ko 2021. gada 21. aprīlī ir sastādīts valstij piekritīgās mantas aprakstes un novērtējuma akts Nr. 022930. Valsts ieņēmumu dienests, kas pieņēmis valstij piekritīgo mantu, saskaņā ar Ministru kabineta 2013. gada 26. novembra noteikumu Nr. 1354 “Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana, un realizācijas ieņēmumu ieskaitīšana valsts budžetā” 7. punktu ir atbildīgs par mantas neskartību un saglabāšanu no tās pieņemšanas brīža līdz nodošanai realizācijai, nodošanai bez maksas vai iznīcināšanai.Likuma “Par pašvaldībām” 21. panta pirmās daļas 17. punkts nosaka pašvaldības tiesības izlemt jautājumu par pašvaldības nekustamā īpašuma atsavināšanu, ieķīlāšanu vai privatizēšanu, kā arī par nekustamās mantas iegūšanu pašvaldības īpašumā. Rīgas pilsētas dome 2021. gada 16 .jūnijā pieņēma lēmumu Nr. 658 “Par Latvijas valstij piekrītošā dzīvokļa Ilūkstes ielā 54–71, Rīgā (telpu grupas kadastra apzīmējums 01000712314001071), un pie tā piekrītošo kopīpašuma 423/33524 domājamo daļu no dzīvojamās mājas Ilūkstes ielā 54, Rīgā (kadastra apzīmējums 01000712314001), un zemesgabala (kadastra apzīmējums 01000712314) pārņemšanu Rīgas pilsētas pašvaldības īpašumā”, ar kuru piekrita pārņemt Rīgas pilsētas pašvaldības īpašumā bezmantinieka mantu – dzīvokli Ilūkstes ielā, lai to izmantotu likumā „Par pašvaldībām” 15. panta pirmās daļas 9. punktā noteikto funkciju īstenošanai – palīdzības sniegšanai iedzīvotājiem dzīvokļa jautājuma risināšanai. Saskaņā ar Atsavināšanas likuma 4. panta pirmo daļu valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. Savukārt Ministru kabineta 2011. gada 1. februāra noteikumu Nr. 109 “Kārtība, kādā atsavināma publiskās personas manta” 12. punkts noteic, ka, lai noskaidrotu, vai atsavināmais valsts nekustamais īpašums nav nepieciešams citai valsts iestādei funkciju nodrošināšanai, ministrija noteiktā kārtībā iesniedz izsludināšanai Valsts sekretāru sanāksmē Ministru kabineta rīkojuma projektu par valsts nekustamā īpašuma atsavināšanu. Ja divu nedēļu laikā pēc Ministru kabineta rīkojuma projekta izsludināšanas Valsts sekretāru sanāksmē valsts iestādes nepieprasa rīkojuma projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt likumā noteiktajā kārtībā.Rīkojuma projekts paredz Rīgas valstspilsētas pašvaldībai, pamatojoties uz Atsavināšanas likuma 42. panta pirmo daļu, nekustamo īpašumu izmantot pašvaldības autonomo funkciju īstenošanai – palīdzības sniegšanai iedzīvotājiem dzīvokļa jautājuma risināšanai.Saskaņā ar Atsavināšanas likuma 2. pantā noteikto, Atsavināšanas likums regulē publiskas personas mantas atsavināšanas kārtību. Saskaņā ar Atsavināšanas likuma 42. panta pirmo daļu, ja nekustamais īpašums vairs netiek izmantots pašvaldības autonomo funkciju īstenošanai, pašvaldība šo nekustamo īpašumu bez atlīdzības nodod valstij.Atsavināšanas likuma 421. panta pirmā daļa noteic, ka valstij vai pašvaldībai piekrītošo nekustamo īpašumu, ievērojot normatīvajos aktos noteiktos ierobežojumus rīcībai ar piekritīgo nekustamo īpašumu un šā likuma 42. panta nosacījumus, var nodot īpašumā bez atlīdzības, ja valstij vai pašvaldībai piekrītošais nekustamais īpašums tiek ierakstīts zemesgrāmatā uz valsts vai pašvaldības vārda vienlaikus ar ieguvēja īpašuma tiesību nostiprināšanu uz attiecīgo īpašumu.Pamatojums, kā personā nekustamais īpašums uz valsts vārda ierakstāms zemesgrāmatā, gadījumos, kad nekustamais īpašums bez atlīdzības tiek nodots atpakaļ valstij, cita starpā, izriet no atbildības par konkrētā nekustamā īpašuma apsaimniekošanu. Saskaņā ar Atsavināšanas likuma 421. pantu Rīgas valstspilsētas pašvaldība tiek pilnvarota parakstīt nostiprinājuma lūgumu par dzīvokļa ierakstīšanu zemesgrāmatā uz valsts vārda Vides aizsardzības un reģionālās attīstības ministrijas personā vienlaikus Rīgas valstpilsētas pašvaldības īpašuma tiesību nostiprināšanu. Pamatojoties uz Civillikuma 416. panta septīto daļu, ierakstot zemesgrāmata īpašuma tiesības valstij uz nekustamo īpašumu, kas atzīts par bezmantinieka mantu, vienlaikus tiek dzēstas uz šo īpašumu ierakstītās saistības, apgrūtinājumi un aizlieguma atzīmes.Tā kā dzīvoklis Ilūkstes ielā atbilstoši Dzīvokļa īpašuma likuma 6.panta otrajai daļai nav nodibināts, tas ir, dzīvoklis nav ierakstīts zemesgrāmatā, tad atbilstoši rīkojuma projekta 3. punktam Rīgas valstspilsētas pašvaldība tiek pilnvarota veikt visas nepieciešamās darbības dzīvokļu īpašumu izveidošanai, nodibināšanai un dzīvokļu ierakstīšanai zemesgrāmatā. Atbilstoši rīkojuma projekta 2. punktam Rīgas valstspilsētas pašvaldībai izveidotais un zemesgrāmatā ierakstītais dzīvokļa īpašums bez atlīdzības jānodod atpakaļ valstij, ja tie vairs netiek izmantoti rīkojuma projekta 1 .punktā minētās funkcijas īstenošanai.Rīgas valstspilsētas pašvaldībai, nostiprinot īpašuma tiesības zemesgrāmatā uz nekustamo īpašumu, vienlaikus ir jānostiprina zemesgrāmatā iepriekš minētie tiesību aprobežojumi, kā arī aizliegums atsavināt nekustamo īpašumu un apgrūtināt to ar lietu tiesību – hipotēku, izņemot gadījumu, ja nekustamais īpašums tiek ieķīlāts par labu valstij (Valsts kases personā), lai saņemtu Eiropas Savienības fondu atbalstu.Projekts attiecas uz publiskās pārvaldes politiku. |
| 3. | Projekta izstrādē iesaistītās institūcijas un publiskas personas kapitālsabiedrības | Vides aizsardzības un reģionālās attīstības ministrija, Rīgas valstspilsētas pašvaldība. |
| 4. | Cita informācija | Izstrādes procesā izmantoto dokumentu, kas satur personas datus, apstrādes mērķis ir nodrošināt pilnvērtīgu Rīkojuma projekta par nekustamā īpašuma atsavināšanu atbilstības izvērtēšanu gan normatīvajiem aktiem, gan dokumentiem, tādējādi nodrošinot, ka tiek aizsargātas visu nekustamā īpašuma daļas atsavināšanā iesaistīto pušu tiesības. Dokumenti, kas satur personas datus, ir paredzēti šauram subjektu lokam – noteiktajiem saskaņošanas dalībniekiem, kas veic rīkojuma projekta un anotācijas vērtēšanu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīgas pilsētas iedzīvotāji, kuriem nepieciešama palīdzība dzīvokļa jautājumu risināšanai. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums tautsaimniecību, kā valsts saimniecības nozari, neietekmē un administratīvo slogu nemaina. |
| 3. | Administratīvo izmaksu monetārs novērtējums | Projekta tiesiskais regulējums administratīvo slogu neietekmē. |
| 4. | Atbilstības izmaksu monetārs novērtējums | Projekta tiesiskais regulējums atbilstības izmaksas nerada. |
| 5. | Cita informācija | Projekta īstenošanai nav nepieciešami papildus līdzekļi no valsts budžeta. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. gads | Turpmākie trīs gadi (*euro*) |
| 2022 | 2023 | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projekts šo jomu neskar |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar |
| 8. Cita informācija | Izdevumi, kas saistīti ar nekustamā īpašuma pārņemšanu, tai skaitā īpašuma ierakstīšanu zemesgrāmatā tiek segti no Rīgas valstspilsētas pašvaldības budžeta līdzekļiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 5. punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs pieejami Ministru kabineta tīmekļvietnē – sadaļā/*Tiesību aktu projekti,* kur ar tiem varēs iepazīties jebkurš interesents. |
| 2. | Sabiedrības līdzdalība projekta izstrādē | Rīkojuma projekta būtība skar Ministru kabineta kompetenci lemt par to, vai atļaut Rīgas valstspilsētas pašvaldībai izmantot pirmtiesības uz nekustamajiem īpašumiem, kas ir kļuvuši par bezmantinieka mantu vai noziedzīgi iegūtu mantu. Rīkojuma projektā risinātie jautājumi neparedz ieviest izmaiņas, kas varētu ietekmēt sabiedrības intereses. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā “Latvijas Vēstnesis”, tos publicējot elektroniski tīmekļa vietnē www.vestnesis.lv |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Valsts ieņēmumu dienests un Rīgas valstspilsētas pašvaldība. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem  | Attiecīgās administratīvās teritorijas pašvaldība veiks savas funkcijas, kas noteiktas normatīvajos aktos.Saistībā ar rīkojuma projekta izpildi nav plānots radīt jaunas valsts pārvaldes institūcijas vai likvidēt esošās valsts pārvaldes institūcijas, vai reorganizēt esošās valsts pārvaldes institūcijas.  |
| 3. | Cita informācija | Nav |

Vides aizsardzības un reģionālās attīstības ministrs A. T. Plešs

Kāpostiņš 67026565

edvins.kapostins@varam.gov.lv